Diari Oficial de la Generalitat Valenciana


Sumari del DOGV 9149, del 12-08-2021 (2021/8418)

Informació pública de l'aprovació de l'informe ambiental i territorial estratègic de la modificació puntual número 1/2020 del Pla general d'ordenació urbana.
-------------------------------------------------------------------------------------------------------------------------------------------------------------

### Dades del document

Número de DOGV
:   9149

Data del DOGV
:   12-08-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/8418


Data del document
:   28-07-2021

Organisme emissor
:   Ajuntament de Sierra Engarcerán

Tipus de document
:   Anunci

Descriptors 

:   * Sierra Engarcerán
    * pla d'urbanisme

Informació pública de l'aprovació de l'informe ambiental i territorial estratègic de la modificació puntual número 1/2020 del Pla general d'ordenació urbana. [2021/8418]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, es procedeix a publicar la resolució dictada per l'òrgan ambiental de l'Ajuntament de Sierra Engarcerán, Juan Carlos Mateu Castell, per decret número 142, de data 28 de juliol de 2021, relativa a l'informe ambiental i territorial estratègic per a la modificació del PGOU de Sierra Engarcerán núm. 1/2020.  
  
«Assumpte: Resolució informe ambiental i territorial estratègic de la modificació puntual del Pla general d'ordenació urbana de Sierra Engarcerán núm. 1/2020.  
Expedient: 203/2020  
Òrgan promotor: Ajuntament de Sierra Engarcerán  
Òrgan substantiu: Ajuntament de Sierra Engarcerán  
Localització: nucli de Sierra Engarcerán  
Resolució d'informe ambiental i territorial estratègic  
Vist que per a la tramitació de la present modificació puntual del Pla general, s'ha tingut en compte la Guia d'avaluació ambiental per òrgan ambiental municipal, elaborada per la Direcció General de Medi natural i Avaluació Ambiental i la Direcció General d'Ordenació del Territori, Urbanisme i Paisatge, amb motiu de tractar-se d'un instrument de planejament que afecta exclusivament l'ordenació detallada del sòl urbà i, per tant, subsumible en l'article 48.c.1 de la LOTUP.  
  
  
Normativa de referència i aplicació.  
a) Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics.  
b) Llei 9/2006, de 28 d'abril, sobre avaluació dels efectes de determinats plans i programes en el medi ambient (segons la disposició transitòria primera, de la Llei 5/2014,de 25 de juliol, d'ordenació del territori, urbanisme i paisatge de la Comunitat Valenciana, que considera l'apartat 2, de la disposició derogatòria única, de la Llei 21/2013, de 9 de desembre, d'avaluació ambiental).  
c) Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (d'ara en avant LOTUP).  
d) Reial decret legislatiu 7/2015, de 30 d'octubre, pel qual s'aprova el text refós de la Llei del sòl i rehabilitació urbana, que estableix en el seu article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
e) Pla general d'ordenació urbana de la Sierra Engarcerán  
  
Documentació presentada  
El procediment s'ha iniciat amb l'elaboració de l'esborrany de la modificació de planejament i del document inicial estratègic, que consta d'una memòria i justificació de la modificació, l'objecte d'aquesta, els continguts del Pla general als quals afecta. La documentació presentada per a la seua avaluació ambiental i territorial estratègica reuneix el contingut referit en l'article 50 de la LOTUP.  
  
Planejament vigent  
El Pla general d'ordenació urbana de la Sierra Engarcerán (Castelló), va ser aprovat definitivament el 30 de juliol de 2009 per Resolució del conseller de Medi Ambient, Aigua, Urbanisme i Habitatge.  
El citat Pla general d'ordenació urbana (PGOU), delimita una unitat d'execució en sòl urbà residencial denominada «1-UE-R» contemplant l'ordenació detallada d'aquesta UE.  
La unitat d'execució «1-UE-R» té una superfície de 5.758 m², amb una forma rectangular, amb el seu longitudinal predominant sobre l'amplària, i està compresa entre el sòl urbà consolidat tipus «R-1» i el sòl no urbanitzable comú «SNU-C1», que queda afectat en part per la «Xarxa Natura 2000», com a zona d'afecció amb valoració preliminar de repercussions.  
A l'interior d'aquesta UE, s'inclou la seua xarxa viària «RV» consistent en un vial que comunica la carretera CV-155 amb el carrer Sant Isidre.  
  
Objecte i justificació de la modificació puntual del PGOU  
1. Nova delimitació de la unitat d'execució «1-UE-R».  
L'actual delimitació de la «1-UE-R» del Pla general d'ordenació urbana, presenta diversos aspectes que es poden millorar, per a adaptar-la a la realitat urbanística de l'entorn, sobre la base d'un alçament topogràfic efectuat per l'Ajuntament, i que puntualitzem a continuació.  
  
El sòl urbà residencial «R-1» confrontant amb la carretera CV-155 en la seua vora amb la «1-UE-R» presenta una franja dins del sòl «R-1» que va des de les parts posteriors dels habitatges consolidats, fins a la línia representada gràficament en el PGOU de la delimitació amb la «1-UE-R».  
Les parts posteriors dels habitatges ja consolides en el sòl «R-1» presenten una profunditat edificables variable, que no és suficient per al seu desenvolupament urbanístic per elles mateixes, perquè només cabrien com a ampliació dels habitatges ja consolidats, aspecte que no és probable que ocórrega.  
A més, quan es desenvolupe urbanísticament la «1-UE-R», les parts posteriors dels habitatges de la zona «R-1» quedarien aïllades sense pràcticament possibilitat d'aprofitament urbanístic.  
Pels motius expressats anteriorment, es proposa una nova delimitació de la unitat d'execució «1-UE-R» per a adaptar-la a la realitat de les parts posteriors dels habitatges consolidats existents en la «R-1» i així poder materialitzar el seu aprofitament urbanístic en la «1-UE-R», que de la forma actual, només cabria com a ampliació dels habitatges existents, amb poca probabilitat que això ocórrega.  
2. Remodelació de les zones d'equipament públic.  
2.1. Creació d'una zona d'aparcament «AV».  
A causa de la falta d'aparcament del poble, sobretot a l'estiu, ja que la seua població augmenta notablement, es projecta una zona d'aparcament adossat al nou vial projectat, presentant zones d'aparcament en bateria de 5,00 m d'amplària mínima, i de zones en cordó amb un ample mínim de 2,50 m, distribuïts per zones, indicades en els plans.  
  
2.2. Nou traçat del vial «RV».  
L'actual traçat del vial que travessa la «1-UE-R» contemplat en el Pla general d'ordenació urbana, es recolza principalment en la vora de la «1-UE-R» amb el sòl no urbanitzable «SNU-C1», excepte en la connexió amb el carrer Sant Isidre en la qual canvia de costat, deixant les parcel·les edificables en una part d'aquest vial, amb profunditats edificables massa grans, que fa que no s'optimitze adequadament l'edificabilitat disponible.  
El nou traçat del vial està condicionat per la creació de la zona d'aparcament «AV», adossada a aquest, i per les connexions amb la carretera CV-155 i amb el carrer Sant Isidre.  
2.3. Creació de Zones Verdes en Xarxa viària «ZV-RV».  
En l'actual Pla general d'ordenació urbana, no contempla en aquesta UE cap zona verda, només contempla un vial «RV», que delimita les zones edificables, però amb unes formes geomètriques en forma de triangle amb angles molt aguts, que fan que aqueixes zones no tinguen una profunditat edificable adequada per a materialitzar l'edificabilitat assignada, amb el que en realitat s'està distorsionant aquesta.  
Per això es projecten unes xicotetes zones verdes adscrites al vial, denominades «ZV-RV», que milloraran la trama per als vianants, dites «ZV-RV» se situen al costat del vial i sobretot en les connexions amb el carrer Sant Isidre i en la connexió amb la carretera CV-155.  
  
Consultes  
De conformitat amb el que s'estableix en l'article 53 de la LOTUP l'òrgan ambiental sotmetrà el document que conté l'esborrany del pla i el document inicial estratègic a consultes de les administracions públiques afectades d'acord amb l'article 50.1, apartat b, de la LOTUP, durant un termini mínim de trenta dies hàbils per als plans que afecten exclusivament l'ordenació detallada o al sòl urbà que compte amb els serveis urbanístics implantats sense modificació de l'ús dominant de la zona d'ordenació estructural corresponent.  
  
La tramitació del present expedient no ha requerit la sol·licitud d'informe a les administracions sectorials per considerar que la modificació del Pla general d'ordenació urbana de la Sierra Engarcerán que afecta la unitat d'execució sòl urbà «1-UE-R», només afecta l'ordenació detallada del sòl urbà sense afeccions sectorials, per la qual cosa l'única administració afectada per aquesta és l'Ajuntament de Sierra Engarcerán.  
  
  
Identificació i valoració de possibles efectes sobre el medi ambient.  
  
Per a la identificació i valoració de possibles efectes sobre el medi ambient s'ha de tindre en compte els criteris definits en l'annex VIII de la LOTUP, i això per a determinar si la proposta presentada presenta efectes significatius sobre el medi ambient.  
  
La modificació del Pla general d'ordenació urbana de la Sierra Engarcerán que afecta la unitat d'execució sòl urbà «1-UE-R» no influeix en altres plans o programes, ja que únicament afecta sòl urbà. La modificació prevista no afecta l'ordenació estructural per no afectar els objectius i indicadors de sostenibilitat, infraestructura verda, xarxa primària, delimitació de zones d'ordenació estructural, delimitació de perímetres d'afecció i protecció, classificació del sòl, ordenació del sòl no urbanitzable, delimitació d'àmbits de planejament urbanístic diferenciat, condicions de desenvolupament del sector, criteris de delimitació de les àrees de repartiment i per a l'establiment de l'aprofitament tipus o la política pública de sòl i habitatge.  
  
La modificació proposada no suposa cap canvi sobre els factors que afectarien el canvi climàtic. En desenvolupar-se sobre un sòl urbà, el destí del qual és ser edificat d'acord amb les determinacions d'un pla aprovat i respecte del qual no es pretén augmentar la densitat de població, la proposta recollida no suposa augment d'emissions, empitjorament dels nivells de contaminació, agreujament dels possibles riscos naturals o induïts o major generació de residus.  
  
Tampoc la modificació proposada suposa cap afecció sobre elements del patrimoni natural i cultural, i tampoc es produeix cap afecció en l'Estratègia Territorial de la Comunitat Valenciana, ni altres instruments de la planificació territorial o sectorial. A conseqüència d'això no resulta necessari establir mesures sobre la possible afecció sobre els factors ambientals.  
  
Consideracions jurídiques  
1. L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics.  
Aquesta directiva es va incorporar al dret intern mitjançant la Llei 21/2013, de 9 de desembre, d'avaluació ambiental, i al dret autonòmic, mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei del sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental.  
La LOTUP estableix en l'article 48 que en l'avaluació ambiental i territorial estratègica de plans i programes participen les següents persones i institucions:  
a) Òrgan promotor: òrgan d'una administració pública, estatal, autonòmica o local, que inicia el procediment per a l'elaboració i adopció d'un pla o programa i, en conseqüència, ha d'integrar els aspectes ambientals i territorials en el seu contingut a través d'un procés d'avaluació ambiental i territorial estratègica. Els plans i programes d'iniciativa privada es tramitaran per l'òrgan promotor públic competent.  
  
b) Òrgan substantiu: òrgan de l'administració pública que ostenta les competències per a adoptar o aprovar un pla o programa.  
c) Òrgan ambiental i territorial: és l'òrgan autonòmic, dependent de la conselleria competent en matèria d'ordenació del territori i medi ambient que realitza l'anàlisi tècnica dels expedients d'avaluació ambiental i territorial, formula les declaracions ambientals i territorials estratègiques, i en col·laboració amb l'òrgan promotor i substantiu, vela per la integració dels aspectes ambientals, al costat dels territorials i funcionals, en l'elaboració del pla o del programa.  
  
L'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i la cooperació de les diputacions provincials d'acord amb la legislació de règim local, en els següents casos:  
  
1. En els instruments de planejament urbanístic que afecten exclusivament l'ordenació detallada del sòl urbà definida en la present llei. [?/...]»  
2. A la vista de quant antecedeix i considerant que, d'acord amb els criteris de l'annex VIII de la LOTUP, la modificació del pla avaluat no influeix en altres plans o programes, quan afecta, únicament, al sòl urbà; ja que suposa la modificació de la Unitat d'execució 1-UE-R; i no suposa cap afecció sobre elements del patrimoni natural i cultural, podem concloure que és aplicable el procediment d'avaluació ambiental i territorial estratègica simplificat, i que, en conseqüència, és suficient el present informe ambiental i territorial estratègic, a fi de prosseguir la tramitació previnguda en els articles 50, 51 i 57 de la LOTUP. Per tot això, és procedent emetre informe ambiental i territorial estratègic favorable en el procediment de modificació puntual, relatiu a la unitat d'execució 1-UE-R prevista en el pla general d'ordenació urbana de Sierra Engarcerán, per considerar que no té efectes significatius sobre el medi ambient.  
  
3. Tal com estableix l'article 57 de la LOTUP, després de la comunicació de l'informe ambiental, territorial i estratègic a l'òrgan promotor i a l'òrgan substantiu, se sotmetrà l'expedient a informació pública per un període de 45 dies, assegurant les mesures mínimes de publicitat exigides per l'article 53.2 també de la LOTUP.  
4. Òrgan competent  
L'òrgan competent (òrgan ambiental i territorial) a l'Ajuntament Sierra Engarcerán per a emetre l'informe ambiental i territorial estratègic a què es refereix l'article 51.2.b de la LOTUP, és l'alcalde president, conforme amb la clàusula residual conferida en l'article 21.1.s de la Llei 7/1985, de 2 d'abril, reguladora de les bases de règim local, i en concordança amb el que estableix l'article 48.c de la LOTUP, en la seua redacció donada per l'article 115 de la Llei 10/2015, de 29 de desembre, de mesures fiscals, de gestió administrativa i financera i d'organització de la Generalitat, que ho atribueix a l'Ajuntament del terme municipal de l'àmbit de planejament objecte d'avaluació ambiental.  
  
D'acord amb l'exposat, es proposa que, per l'òrgan ambiental i territorial s'adopte el següent acord:  
  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 1/2020, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació del mateix conforme amb la seua normativa sectorial.  
Segons estableix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació de l'estudi de detall en el termini màxim de quatre anys des de la publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.»  
  
  
Considerant el que es disposa en l'article 51.7 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge, de la Comunitat Valenciana, per mitjà del present es resol:  
  
Primer  
Emetre informe ambiental i territorial estratègic favorable en el procediment simplificat tramitat per a la modificació la unitat d'execució 1-UE-R prevista en el Pla general d'ordenació urbana de Sierra Engarcerán, per considerar que no té efectes significatius en el medi ambient.  
  
  
Segon  
Publicar el present informe en el Diari Oficial de la Generalitat Valenciana. Segons estableix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels seus efectes si, una vegada publicat en el Diari Oficial de la Generalitat Valenciana, no s'haguera aprovat la modificació proposada en el termini màxim de quatre anys des de la publicació. En tal cas, hauria d'iniciar-se novament el procediment d'avaluació ambiental i territorial estratègica.  
  
Tercer  
Comunicar la present resolució a l'òrgan promotor i al Ple de l'Ajuntament ?òrgan substantiu?, a l'efecte de continuar el procediment d'aprovació de la modificació la unitat d'execució 1-UE-R prevista en el Pla general d'ordenació urbana de Sierra Engarcerán, de conformitat amb quant estableix l'article 57 de la LOTUP.  
  
Fer constar als interessats que contra la present resolució, per no ser un acte definitiu en via administrativa, no s'hi podrà interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents el que es fa públic per a general coneixement i oportuns efectes.»  
  
Sierra Engarcerán, 28 de juliol de 2021.- L'alcalde: Juan Carlos Mateu Castell.